Mój prěni zaměr je za Serbowki a Serbow swójski wuběrk wutworić, kotryž změje we wšěch naležnosćach, kotrež serbske zajimy we wokrjesu potrjechja, prawo soburěčenja a sobupostajowanja. K tomu lětsa hišće ze wšitkimi wobdźělenymi rěču, zo móhli tónle wuběrk tak spěšnje kaž móžno zwoprawdźić. Nimo toho chcu na striktne dodźerženje dwurěčnosće dźiwać, na přikład tež wšitke předłohi we wokrjesnym sejmiku nastupajo. K tomu zdobom słuša, zo budu posedźenja wokrjesneho sejmika znajmjeńša do serbšćiny přełožene.
Wustupuju za sprawnosć, transparencu a wjetše wobdźělenje wobydlerstwa. Ničo njepřilubju, štož prawniski zakład nima.
Ani ja jako krajny rada, ani krajnoradny zarjad, ani wokrjesny sejmik su instancy, kotrež maja wo zajimach Serbowkow a Serbow rozsudźić. Chcu jich prawa zachować a jim wobdźělenje w kóždejžkuli formje zmóžnić, nimo toho jich zastupnistwo zajimow we wšěm jich potrjechjacym nastupanju zapřijeć.
szl_Latn pol_Latn szl_Latn